[pic] | COMISIA COMUNITĂŢILOR EUROPENE |

Bruxelles, 12.1.2009

COM(2008) 913 final

2007/0097 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului cu privire la adoptarea unui Regulament al Parlamentului European și al Consiliului privind normele comune pentru accesul la piața serviciilor de transport cu autocarul și cu autobuzul (reformare)

2007/0097 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului cu privire la adoptarea unui Regulament al Parlamentului European și al Consiliului privind normele comune pentru accesul la piața serviciilor de transport cu autocarul și cu autobuzul (reformare)

1. CONTEXT

Data transmiterii propunerii către Parlamentul European și către Consiliu [document COM(2007)264 final – 2007/0097 (COD)]: | 23 mai 2007. |

Data avizului Comitetului Economic și Social European: | 26 septembrie 2007. |

Data avizului Parlamentului European în prima lectură: | 5 iunie 2008. |

Data transmiterii propunerii modificate: | 13 iunie 2008. |

Data adoptării poziției comune: | 9.1.2009 |

2. OBIECTIVUL PROPUNERII COMISIEI

Obiectivul propunerii adoptate de Comisie la 23 mai 2007 este de a stabili norme comune pentru accesul la piața serviciilor de transport cu autocarul și cu autobuzul. Propunerea respectivă înlocuiește două regulamente aplicabile în prezent Unul dintre obiectivele principale este acela de a simplifica procedura de autorizare pentru serviciile regulate de transport internațional de persoane.

3. OBSERVAȚII PRIVIND POZIȚIA COMUNĂ

3.1. Observații generale privind poziția comună

Poziția comună urmează, în general, propunerea Comisiei și integrează unele dintre amendamentele adoptate de Parlamentul European în prima lectură. Propunerea nu a suscitat controverse și multe dintre schimbările din text sunt de natură tehnică.

3.2. Observații detaliate ale Comisiei

În conformitate cu propunerea Parlamentului în prima lectură (a se vedea amendamentele 2, 3, 4, 8, 16, 20, 21, 22, 25), poziția comună elimină referirile la „încălcări minore repetate”. Comisia poate accepta această abordare etapizată în ceea ce privește registrele. Atât în poziția comună, cât și în prima lectură a Parlamentului, mențiunea referitoare la programul de lucru din cadrul normelor obligatorii aplicabile cabotajului a fost eliminată (amendamentul 14). Comisia poate accepta această propunere.

Celelalte amendamente ale Parlamentului nu au fost incluse în poziția comună. Aceasta se datorează, în parte, și intervalului scurt de timp dintre adoptarea primei lecturi (5 iunie 2008) și acordul politic (13 iunie 2008).

Dintre amendamentele care nu au fost incluse în poziția comună, Comisiei le-ar fi considerat acceptabile sau acceptabile în principiu, printre altele, pe cele privind durata aplicării procedurii (7), foaia de parcurs (11, 12) sau posibilitatea aplicării unor amenzi (17, 21). De asemenea, Comisia ar putea accepta, în principiu, amendamentele privind reintroducerea „regulii celor 12 zile” în legislația privind perioadele de condus și de repaus[1]., sub rezerva reformulării acestora, pentru a nu afecta siguranța rutieră.

Alte amendamente, pe care Comisia le-a considerat inacceptabile sau inacceptabile în formularea propusă, nu au fost incluse în poziția comună:

- amendamentul 6 privind introducerea unei diferențieri între diversele tipuri de servicii regulate de transport internațional de persoane;

- amendamentul 9 privind eliminarea posibilității ca statele membre să suspende sau să retragă o autorizație în cazul în care aceasta afectează grav un contract de achiziții de servicii;

- amendamentul 13 privind extinderea autorizației pentru excursii locale;

- amendamentul 15 referitor la includerea unei trimiteri la directiva privind detașarea muncitorilor printre normele aplicabile cabotajului.

Noile elemente introduse de poziția comună se referă, în mod special, la următoarele aspecte:

- introducerea unei definiții a transporturilor internaționale [articolul 2 litera (aa)];

- modificarea definiției cabotajului pentru servicii regulate [articolul 2 litera (e)];

- perioada de valabilitate a licenței [articolul 4 alineatul (4)];

- solicitarea adresată statelor membre de a stabili criterii nediscriminatorii de evaluare a viabilității unui contract de achiziții de servicii în timpul procedurii de autorizare a serviciilor regulate internaționale [articolul 8 alineatul (4) litera (d)];

- introducerea unui nou motiv pentru neacordarea unei autorizații pentru servicii regulate internaționale, în special atunci când se stabilește că scopul principal al serviciului nu este acela de a transporta persoane între stații aflate în state membre diferite [articolul 8 alineatul (4) litera (e)];

- includerea unor elemente de siguranță pentru licență și pentru copiile autorizate (anexa I).

4. CONCLUZIE

Consiliul a adoptat poziția sa comună prin majoritate calificată. Comisia consideră că poziția comună reflectă obiectivele principale ale propunerii sale și, prin urmare, poate să o sprijine.

[1] Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului, JO L102/1, 11.4.2006